
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2012. gada 21. februāra noteikumos Nr. 127 "Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījums Ministru kabineta 2012. gada 21. februāra noteikumos Nr. 127 "Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam" (turpmāk – noteikumu projekts) sagatavots, lai iekļautu parazitārās ērces Tropilaelaps ģints sugu (turpmāk – Tropilaelaps spp.) to infekcijas slimību sarakstā, kuras atrodas valsts uzraudzībā.
1.2. Mērķis
Mērķa apraksts
Noteikumu projekts sagatavots, ievērojot Tropilaelaps spp. izplatību, kas rada būtisku apdraudējumu medusbišu Apis mellifera (turpmāk – bites) veselībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Tropilaelaps spp. ērces ir bīstami bišu peru parazīti, kas līdz šim Eiropas Savienībā (turpmāk – ES) nav konstatēti, tomēr to izplatība ārpus ES, tostarp Krievijā un Baltkrievijā, rada būtisku apdraudējumu Eiropas biškopības nozarei. Parazīts strauji vairojas bišu peros un bojā tos, barojoties ar kāpuriem un kūniņām, tā ka tiek traucēta bišu attīstība, samazinās bišu dzīvotspēja un palielinās saimes uzņēmība pret citām slimībām. Ja invāzija ir smaga, Tropilaelaps spp. var izraisīt strauju bišu saimes novājināšanos un bojāeju dažu mēnešu laikā.
Ekonomiski Tropilaelaps spp. invāzija rada nozīmīgu apdraudējumu biškopības nozarei, jo izraisa ievērojamu bišu saimju zudumu un samazina biškopības produkcijas daudzumu. Šī parazīta izplatība var negatīvi ietekmēt arī apputeksnēšanas procesus, tādējādi radot sekas lauksaimniecības ražošanai un bioloģiskās daudzveidības uzturēšanai.
Tropilaelaps spp. dabīgais izplatības areāls ir Āzijā, tomēr pēdējos gados ir ziņots par šī parazīta izplatības paplašināšanos ārpus tā tradicionālā areāla, tostarp Krievijas vidienē un Baltkrievijā, turklāt ir ziņots par parazīta izplatību Rietumkrievijā un Kaukāza reģionā. Tas savukārt palielina risku tā ievazāšanai ES teritorijā, tostarp Latvijā. Līdz šim Tropilaelaps spp. nav konstatēts ES, tomēr Francijas Pārtikas, vides un darba drošības un veselības aģentūra ANSES (https://sitesv2.anses.fr/en/minisite/abeilles/geographical-spread-exotic-mite-tropilaelaps-spp-presence-suspected-belarus-and-0) un Starptautiskās biškopju asociāciju federācijas "Apimondia" Bišu veselības zinātniskā komisija (https://www.apimondia.org/) brīdina par lielu tās izplatīšanās risku (https://www.apimondia.org/uploads/7/6/4/3/76436993/fighting_tropilaelaps_eu_regulatory_framework_and_urgent_recommendations_signed.pdf).
Saskaņā ar ES tiesību aktiem, tostarp Eiropas Parlamenta un Padomes 2016. gada 9. marta Regulu (ES) 2016/429 par pārnēsājamām dzīvnieku slimībām (Dzīvnieku veselības regula), Tropilaelaps spp. invāzija ir iekļauta sarakstā un klasificēta kā D un E kategorijas slimība. Tas nozīmē, ka ir jāīsteno pasākumi, lai novērstu šīs slimības izplatīšanos saistībā ar dzīvnieku pārvietošanu, kā arī jānodrošina slimības uzraudzība un obligāta ziņošana par to.
Ievērojot Tropilaelaps spp. izplatīšanās risku un iespējamo ievērojamo ietekmi uz biškopības nozari, Eiropas Komisija aicina dalībvalstis pievērst īpašu uzmanību bišu pārvietošanai, stiprināt uzraudzību un nodrošināt savlaicīgu konstatēšanu un ziņošanu, ja radušās aizdomas par slimību. Tāpat liela nozīme ir sadarbībai starp kompetentajām iestādēm, praktizējošajiem veterinārārstiem un biškopjiem.
Lai novērstu Tropilaelaps spp. invāzijas izplatību, veicinātu slimības agrīnu atklāšanu un nodrošinātu savlaicīgu rīcību, Zemkopības ministrija ir uzsākusi Ministru kabineta noteikumu projekta sagatavošanu par Tropilaelaps spp. uzraudzības un kontroles pasākumiem. Vienlaikus nepieciešams pastiprināt uzmanību bišu pārvietošanas kontrolei.
Tas nozīmē, ka Tropilaelaps spp. invāzija ir jāiekļauj valsts uzraudzībā esošo dzīvnieku infekcijas slimību sarakstā, kas noteikts Ministru kabineta 2012. gada 21. februāra noteikumos Nr. 127 "Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam" (turpmāk – noteikumi Nr. 127). Nepieciešams izdarīt grozījumus noteikumos Nr. 127, papildinot 1. pielikuma III daļu ar 33. punktu, kurā minēta Tropilaelaps spp. invāzija.
Problēmas un risinājumi
Problēmas apraksts
Tropilaelaps spp. invāzija patlaban nav to infekcijas slimību sarakstā, kuras atrodas valsts uzraudzībā.
Risinājuma apraksts
Jāprecizē noteikumu Nr. 127 1. pielikuma III daļa, papildinot to ar 33. punktu, lai Tropilaelaps spp. invāziju ietvertu to infekcijas slimību sarakstā, kuras atrodas valsts uzraudzībā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Tropilaelaps spp. dzīves cikls ilgst apmēram vienu nedēļu, un ērces vairojas bišu peros, kuru šūnās tiek dētas olas. Izšķīlušies nenobriedušie īpatņi barojas ar bišu hemolimfu, bojājot audus un pārnesot vīrusus. Pārošanās un uzturēšanās uz pieaugušām bitēm starp vairošanās cikliem nav obligāta, tādēļ Tropilaelaps spp. spēj vairoties strauji. Ērces barojas tikai ar periem un nespēj baroties uz pieaugušām bitēm, jo nespēj caurdurt to kutikulu. Bez periem Tropilaelaps spp. nespēj izdzīvot ilgāk par sešām dienām. Tropilaelaps spp. izplatās starp bišu saimēm ar pieaugušo bišu starpniecību dabisku procesu laikā, piemēram, bišu spietošanas laikā. Parazīta izplatību veicina arī biškopības prakses, tostarp bišu saimju dalīšana un peru rāmju pārvietošana. Lielos attālumos galvenais un ātrākais izplatīšanās ceļš ir invadētu bišu saimju vai stropu pārvietošana uz jaunām teritorijām. Tropilaelaps spp., tostarp Tropilaelaps clareae un Tropilaelaps mercedesae, ir parazitāras ērces, kas bojā bišu perus un pieaugušās bites, tām radot nozīmīgus attīstības un veselības traucējumus. Lielā ērču invāzija izraisa pakāpenisku saimes novājināšanos vai pat stropa pamešanu, kad izdzīvojušās bites pamet stropu stresa dēļ. Tā kā šīs ērces vairojas ātri, bišu saime var pilnībā iet bojā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/87342df1-92a7-4781-b3f8-fcfe42049f94
6.3. Sabiedrības līdzdalības rezultāti
Par projektu netika saņemti ne iebildumi, ne priekšlikumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pārtikas un veterinārais dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

